L 80/30 Jurnalul Oficial al Uniunii Europene 20.3.2012 DECIZIA DE PUNERE ÎN APLICARE A COMISIEI din 19 martie 2012 privind deschiderea unei anchete în temeiul articolului 17 alineatul (2) din Regulamentul (CE) nr. 732|2008 al Consiliului cu privire la punerea efectivă în aplicare a Convenției unice a Organizaţiei Națiunilor Unite privind stupefiantele în Bolivia (2012/161/UE) COMISIA EUROPEANĂ, având în vedere Tratatul privind funcţionarea Uniunii Europene, având în vedere Regulamentul (CE) nr. 732/2008 al Consiliului din 22 iulie 2008 de aplicare a unui sistem generalizat de preferințe tarifare începând cu 1 ianuarie 2009 și de modificare a Regulamentelor (CE) nr. 552/97 și (CE) nr. 1933/2006 şi a Regulamentelor (CE) nr. 1100/2006 şi (CE) nr. 964/2007 ale Comisiei (!), în special articolul 17 alineatul (2), după consultarea Comitetului pentru preferințe generalizate, întrucât: (1) La data de 29 iunie 2011, Guvernul Statului Plurinaţional al Boliviei (denumit în continuare „Bolivia”) a înaintat Secretarului General al Organizaţiei Naţiunilor Unite un instrument de denunțare a Convenţiei unice a ONU privind stupefiantele. Denunțarea a intrat în vigoare în Bolivia la 1 ianuarie 2012. (2)  Bolivia a înaintat ulterior un instrument pentru a readera la Convenția unică a ONU privind stupefiantele, cu o rezervă referitoare la utilizarea tradițională a frunzelor de coca (în special în caz de mestecare sau de utilizare în scop medical). Această cerere de readerare este în prezent în curs de evaluare de către statele părți. (3) Articolul 15 alineatul (2) din Regulamentul (CE) nr. 732|2008 prevede retragerea temporară a regimului special de încurajare pentru dezvoltarea durabilă şi buna guvernanță menționat în secţiunea 2 a capitolului II din respectivul regulament, în special în cazul în care legislația națională nu mai integrează convențiile menţionate în anexa III care au fost ratificate pentru a îndeplini cerințele de la articolul 8 alineatele (1) şi (2) sau în cazul în care legislația respectivă nu este efectiv pusă în aplicare. Acest regim a fost acordat Boliviei prin Decizia 2008/938/CE a Comisiei (?). (4) Convenția unică a ONU privind stupefiantele este menţionată în anexa III, partea B, punctul 24 din Regu- lamentul (CE) nr. 732/2008. (5)  Articolul 17 alineatul (1) din Regulamentul (CE) nr. 732|2008 prevede că, în cazul în care Comisia primeşte  informații care pot justifica retragerea temporară și în cazul în care consideră că există motive suficiente pentru a justifica o anchetă, ea informează Comitetul pentru preferințe generalizate și solicită consultări. În temeiul articolului 17 alineatul (2) și în urma consultărilor, Comisia poate decide să deschidă o anchetă. (6)  Este necesar să se analizeze efectele denunţării respectivei convenții pentru a stabili dacă ele justifică o retragere temporară a regimului special de încurajare. Prin urmare, există suficiente motive care justifică deschiderea unei anchete. (7) Comitetul pentru preferințe generalizate a fost consultat la 27 februarie 2012, ADOPTĂ PREZENTA DECIZIE: Articolul 1 Comisia deschide o anchetă pentru a stabili dacă denunțarea Convenției unice a Organizaţiei Naţiunilor Unite privind stupe- fiantele justifică o retragere temporară a regimului special de încurajare pentru dezvoltarea durabilă și buna guvernanță în ceea ce privește produsele originare din Bolivia. Articolul 2 Prezenta decizie intră în vigoare la data adoptării. Adoptată la Bruxelles, 19 martie 2012. Pentru Comisie Președintele JosE Manuel BARROSO () JO L 211, 6.8.2008, p. 1. () JO L 334, 12.12.2008, p. 90.